2003/4/EF: Afgørelse nr. 2/2002 truffet af Den Blandede Kommission EF-EFTA "fælles forsendelse" af 27. november 2002 om ændring af konventionen af 20. maj 1987 om en fælles forsendelsesprocedure



EF-Tidende nr. L 004 af 09/01/2003 s. 0018 - 0023



Afgørelse nr. 2/2002 truffet af Den Blandede Kommission EF-EFTA "fælles forsendelse" af 27. november 2002 om ændring af konventionen af 20. maj 1987 om en fælles forsendelsesprocedure (2003/4/EF) DEN BLANDEDE KOMMISSION HAR - under henvisning til konventionen af 20. maj 1987 om en fælles forsendelsesprocedure(1), særlig artikel 15, stk. 3, litra a), og ud fra følgende betragtninger: (1) Indføringen af det edb-baserede forsendelsessystem er nået til et niveau, hvor det ikke længere bør være muligt at bruge papirladelister som den beskrivende del af en forsendelsesangivelse, som indleveres ved hjælp af elektronisk databehandling, og denne mulighed bør derfor fjernes. (2) De pågældende bestemmelser bør ændres i overensstemmelse hermed - TRUFFET FØLGENDE AFGØRELSE: Artikel 1 Tillæg I ændres i overensstemmelse med bilag I til denne afgørelse. Artikel 2 Tillæg III ændres i overensstemmelse med bilag II til denne afgørelse. Artikel 3 1. Denne afgørelse træder i kraft på dagen for vedtagelsen. 2. Den finder anvendelse fra den 1. januar 2005. 3. Den Blandede Kommission skal før 1. juli 2004 evaluere hvor langt implementeringen af det nye edb-baserede forsendelsessystem er nået. Denne evaluering vil blive baseret på en rapport fra Kommissionen, som er udarbejdet med bidrag fra landene. Den Blandede Kommission kan på dette grundlag bestemme om en udsættelse af datoen i stk. 2 er nødvendig og i bekræftende fald på hvilke betingelser. Udfærdiget i Bruxelles, den 27. november 2002. På Den Blandede Kommissions vegne Robert Verrue Formand (1) EFT L 226 af 13.8.1987, s. 2. BILAG I Tillæg I ændres således: 1) Artikel 18, stk. 3, udgår og artikel 18, stk. 4, bliver til artikel 18, stk. 3. 2) Artikel 30, stk. 2, affattes således: "2. I givet fald suppleres forsendelsesledsagedokumentet med en liste over vareposter, som anses som en del af forsendelsesledsagedokumentet, og som svarer til modellen i tillæg III." BILAG II Tillæg III ændres således: 1) Bilag A 11 ændres således: I afsnit III, punkt 3, udgår andet afsnit. 2) Bilag D 1, afsnit II, punkt B, ændres således: a) Attributten "Antal ladelister" og den forklarende tekst hertil udgår. b) Den forklarende tekst til attributten "Samlet antal kolli" affattes således: "Type/Længde: n ...7 Anvendelsen af attributten er ikke obligatorisk. Det samlede antal kolli er summen af alle 'Antal kolli', alle 'Antal stk.' og '1' for hver angivet 'bulk'." c) Den forklarende tekst til datagruppen "VARE" affattes således: "Nummer: 999 Datagruppen skal anvendes." 3) Bilag D 3 affattes således: "Model til forsendelsesledsagedokumentet >PIC FILE= "L_2003004DA.002101.TIF"> >PIC FILE= "L_2003004DA.002201.TIF">" 4) Bilag D 4 ændres således: a) Punkt B affattes således: "B. FORKLARENDE BEMÆRKNINGER VEDRØRENDE UDSKRIVNING Der findes følgende muligheder for så vidt angår udskrivning af forsendelsesledsagedokumentet: 1. det angivne bestemmelsestoldsted er tilknyttet forsendelsesdatanettet: - kun A-eksemplaret udskrives (antagelsesdokumentet) 2. det angivne bestemmelsestoldsted er ikke tilknyttet forsendelsesdatanettet: - A-eksemplaret udskrives (antagelsesdokumentet), og - B-eksemplaret udskrives (retureksemplar)." b) Punkt C affattes således: "C. FORKLARENDE BEMÆRKNINGER VEDRØRENDE RETURNERINGEN AF KONTROLRESULTATERNE FRA BESTEMMELSESTOLDSTEDET Der findes følgende muligheder for så vidt angår returneringen af kontrolresultaterne fra bestemmelsestoldstedet: 1. Det angivne bestemmelsestoldsted er det faktisk anvendte, og det er tilknyttet forsendelsesdatanettet: - kontrolresultatet meddeles afgangstoldstedet via datanettet. 2. Det angivne bestemmelsestoldsted er det faktisk anvendte, men det er ikke tilknyttet forsendelsesdatanettet: - kontrolresultatet meddeles afgangstoldstedet ved hjælp af B-eksemplaret af forsendelsesledsagedokumentet (inklusive eventuelle lister over vareposter). 3. Det angivne bestemmelsestoldsted er tilknyttet forsendelsesdatanettet, men det faktisk anvendte bestemmelsestoldsted er ikke (ændring af bestemmelsestoldsted): - kontrolresultatet meddeles afgangstoldstedet ved hjælp af en fotokopi af eksemplar A af forsendelsesledsagedokumentet (inklusive eventuelle lister over vareposter). 4. Det angivne bestemmelsestoldsted er ikke tilknyttet forsendelsesdatanettet, men det faktisk anvendte bestemmelsestoldsted er (ændring af bestemmelsestoldsted): - kontrolresultatet meddeles afgangstoldstedet via datanettet." c) Litra D udgår.